เรื่องร้องเรียน (ไม่ระบุ) วันที่ 2023-06-02 02:35:22 — แขวงสนามบิน เขตดอนเมือง กรุงเทพมหานคร
ปัจจุบันตอนนี้ หน่วยงานเขตที่ประชาชนต้องไปติดต่อเรื่องทำบัตรประชาชน และเอกสารต่างๆ จะต้องจองผ่านแอพฯ BMAQ ซึ่งไม่แน่ใจในเรื่องของตัวเลขการจองว่ามีผู้ไปใช้บริการจริงเท่าไหร่ และหากผู้ไม่มีแอพฯ แล้วจะต้อง walk in (ต้องลางานหรืออะไรก็แล้วแต่) แล้วพบว่า พนักงานบอกว่าคิวเต็มแล้ว และถ้าจะ walk in ต้องไปตั้งแต่ 7.00 - 7.30 ซึ่งก็เท่ากับว่าต้องเสียเวลาทั้งวันไปเลย อยากให้ปรับระบบเรื่องการจองนี้ เพราะตอนนี้ประเทศเปิดแล้ว ไม่จำเป็นต้องจำกัดปริมาณผู้เข้ารับบริการแล้ว ควรเปิดให้ไปใช้บริการตามปกติ รับบัตรคิว อาจจะกำหนดเวลารับบัตรคิวถึงไม่เกิน 15.00 หรือ 15.30 ก็ตามแต่ เพื่อให้เจ้าหน้าที่มีเวลาปิดงาน เพราะประชาชนต้องทำงานวันธรรมดาเหมือนกัน

จากประสบการณ์ที่เข้าไปใช้บริการสำนักงานเขตดอนเมือง และหลักสี่ ผู้ใช้บริการตอนที่ไปถึง มีไม่ถึง 20 คนเลย แต่เจ้าหน้าที่แจ้งว่าคิวเต็มแล้ว แต่เหมือนว่าไม่ได้เอาข้อมูลจากการจองแอพฯ ไปใช้ให้เป็นประโยชน์ เช่น จำนวนจองเท่าไหร่ มาจริงเท่าไหร่ แล้ว walk in ในแต่ละวันเท่าไหร่ เหมือนว่า ให้ใช้แอพฯ ก็ใช้แอพฯ เท่านั้น ไม่มีการทำให้ข้อมูลการเข้าใช้บริการ ถูกบริหารแบบมีประสิทธิภาพ สุดท้าย เสียเวลาไปเลยวันนึง โดยที่เจ้าหน้าที่แจ้งว่าคิวเต็มแล้ว แต่หน้างานจริงๆ เป็นสิ่งที่บริหารได้แน่นอน เพราะก่อนหน้านี้ เคยมีผู้ใช้บริการเยอะกว่านี้ เจ้าหน้าที่ก็สามารถรับมือได้ ถึงแม้จะต้องมีการใช้เวลามาก

ยกตัวอย่างในการจองคิวของกงสุลไทย ในการทำ passport อันนี้ก็ดี มีช่องสำหรับ walk in และช่องสำหรับจองออนไลน์มา เพื่อความสะดวก 

เรื่องแบบนี้มันควรมีการ monitor และปรับปรุงการให้บริการอยู่ตลอดเพื่อให้ทันสมัยและรองรับจำนวนผู้เข้ารับบริการ

ข้อสังเกต: ส่วนใหญ่เขตกรุงเทพฯ ชั้นนอก ผู้ใช้บริการเต็มตลอด แต่กรุงเทพฯชั้นในค่อนข้างมีคิวว่างให้จอง

อยากให้บริหารจัดการการจองออนไลน์ให้มีประสิทธิภาพกว่านี้ เพราะต้องคำนึงด้วยว่าประชาชาก็ต้องทำงานเช่นกัน บางครั้งลางานก็ยาก ตารางงานก็อาจจะไม่ตรง พอมีเวลาก็อยากจะรีบทำให้เสร็จ แต่พอเจ้าหน้าที่บอกคิวเต็ม ก็คือจบ เพราะไม่รับ walk in เลย ทั้งๆ ที่คิวหน้างานน้อยมาก (ส่วนงานทำบัตรประชาชนค่ะ)

หากเรื่องนี้ไม่ได้เกี่ยวข้องกับ กทม. รบกวนช่วยฝากเรื่องนี้ให้หน่วนงานที่เกี่ยวข้องแก้ไขให้ด้วยนะคะ

ขอบคุณค่ะ